Diari Oficial de la Generalitat Valenciana


Sumari del DOGV 3528, del 30-06-1999 (1999/6062)

DECRET 79/1999, de 15 de juny, del Govern Valencià, pel qual, en compliment del que disposa el conveni de col·laboració subscrit amb l'Ajuntament de València el dia 28 d'abril de 1997, es cedeixen a la corporació local esmentada els terrenys de 9.841 m², situats en l'avinguda de César Giorgeta, i l'immoble de 4.794 m² de superfície, situats en els carrers del Bomber Ramón Duart, de l'Actriu Pepita Serrador i de Sollana, ambdós de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/06/15/79/dof/vci/html**

### Dades del document

Número de DOGV
:   3528

Data del DOGV
:   30-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6062


Data del document
:   15-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * València
    * cultura regional
    * propietat immobiliària

DECRET 79/1999, de 15 de juny, del Govern Valencià, pel qual, en compliment del que disposa el conveni de col·laboració subscrit amb l'Ajuntament de València el dia 28 d'abril de 1997, es cedeixen a la corporació local esmentada els terrenys de 9.841 m², situats en l'avinguda de César Giorgeta, i l'immoble de 4.794 m² de superfície, situats en els carrers del Bomber Ramón Duart, de l'Actriu Pepita Serrador i de Sollana, ambdós de València. [1999/M6062]
  
Amb data 28 d'abril de 1997 fou subscrit entre la Generalitat Valenciana i l'Ajuntament de València un conveni de col·laboració destinat a concentrar les instal·lacions judicials de la ciutat de València mitjançant la construcció de la denominada Ciutat de la Justícia.
  
En compliment de la clàusula primera del conveni esmentat, l'Ajuntament de València, mitjançant acord plenari del dia 24 de juliol de 1998, acordà cedir a la Generalitat Valenciana, destinada a la construcció de la Ciutat de la Justícia, una parcel·la de terreny situada al carrer de l'Escultor Antonio Sacramento, autopista del Saler i carrer del Cineasta Ricardo Muñoz Suay, que, en mesurament recent, ha resultat tenir una superfície de 22.453,17 m², i va ser acceptada pel Govern Valencià mitjançant el Decret 185/1998, de 16 de novembre.
  
La clàusula cinquena del conveni esmentat establia el compromís per a la Generalitat Valenciana de cedir gratuïtament a l'Ajuntament de València els terrenys de 9.616 m², aproximadament, situats en l'avinguda de César Giorgeta, a fi que la corporació local execute les previsions que el Pla General d'Ordenació Urbana de València estableix per a aquests, i l'immoble de 4.794 m² de superfície, situat als carrers del Bomber Ramón Duart, de l'Actriu Pepita Serrador i de Sollana, destinat a l'ampliació del Parc de Bombers.
  
Els immobles esmentats consten en l'Inventari General de Béns i Drets de la Generalitat Valenciana amb la qualificació jurídica de béns patrimonials, amb els números A02/46/250/0439 i A02/46/250/0457, respectivament.
  
Per tot això, a l'efecte de complir els compromisos que es recullen en la clàusula cinquena del conveni esmentat: considerant la utilitat pública i l'interés social dels fins als quals es destinaran els immobles assenyalats; vist l'informe de la Secció Tècnica de l'Inventari Patrimonial, en el qual es concreta la superfície dels terrenys objecte de cessió, situats en l'avinguda de César Giorgeta, en 9.841 m², i de conformitat amb el que estableix l'article 42 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del text legal esmentat, en la redacció que en fa la Llei 8/1995, de 29 de desembre, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 15 de juny de 1999,
  
DECRETE
  
Article 1
  
Declarar l'alienabilitat de l'immoble de 4.794 m² de superfície, situat en els carrers del Bomber Ramón Duart, de l'Actriu Pepita Serrador i Sollana, i dels terrenys de 9.841 m² situats en l'avinguda de César Giorgeta, ambdós de València, que es descriuen en els articles 2 i 3 del present decret, a l'efecte cedir-los a l'Ajuntament de València.
  
Article 2
  
Cedir a l'Ajuntament de València, a fi d'ampliar el Parc de Bombers, la parcel·la que consta en l'Inventari General de Béns i Drets de la Generalitat Valenciana com a bé patrimonial, amb el número A02/46/250/0457, que respon a la descripció següent:
  
Parcel·les 36 i 37 del polígon residencial Font de Sant Lluís i antic vial comprés entre aquestes i el parc de bombers municipal, amb una superfície de 4.794 m², confronta: nord, amb el parc de bombers esmentat; sud, carrer de Sollana; est, carrer del Bomber Ramón Duart, i oest, carrer de l'Actriu Pepita Serrador.
  
La parcel·la esmentada haurà de segregar-se de la finca número 25.823, inscrita en el Registre de la Propietat número 4 de València, al tom 1.043, llibre 257 de la secció tercera de Russafa, foli 125, inscripció primera.
  
Referència cadastral: 6607901.
  
Article 3
  
Cedir a l'Ajuntament de València, per a ser destinada a l'execució de les previsions del Pla General d'Ordenació Urbana (espais lliures i xarxa viària), la parcel·la de 9.841 m² que forma part de la inventariada amb el número A02/46/250/0439 i que respon a la descripció següent:
  
Urbana de 9.841 m² de superfície que correspon als accessos i platja de vies de l'antiga estació de Jesús de la línia de Ferrocarrils de la Generalitat Valenciana-Villanueva de Castellón, que confronta: nord, avinguda de Giorgeta, número 18; sud, carretera Escrivà; oest, carrer de Carcaixent; i est, carrer d'Uruguai i Cisain, SA.
  
Referència cadastral: 4912701.
  
La parcel·la esmentada haurà de segregar-se de la registral 53.315, inscrita en el Registre de la Propietat número 7 de València, al tom 2.159, llibre 608 de la secció tercera.a, foli 126, inscripció segona.
  
Com a conseqüència de la segregació i cessió de la finca esmentada resulten dues finques la propietat de les quals manté la Generalitat Valenciana:
  
A) Immoble de 732 m² de superfície, en el qual es troba ubicada l'antiga estació de Jesús, situada en l'avinguda de César Giorgeta, número 18.
  
Té forma poligonal i la descripció, determinant els costats, angles i orientació, és la següent: partint de l'aresta de l'edifici més pròxima al carrer de Carcaixent, que denominem punt a; en direcció est i a una distància de 14,75 metres trobem el punt b del qual, en direcció nord (lateral de l'escala d'accés a l'estació) i a una distància de 6,25 metres trobem el punt c, que s'ubica en el lateral de l'arrancament de l'escala d'accés a l'edifici. Del punt c, en direcció est i a una distància de 26,40 metres, que correspon amb l'ample de l'escala, trobem el punt d, del qual seguint el lateral esquerre de l'escala, en direcció sud i a una distància de 6,25 metres, trobem el punt e, del qual en direcció est i a una distància de 1,85 metres, trobem el punt f que correspon amb l'aresta de l'edifici més pròxima a l'avinguda de César Giorgeta; del punt f, en direcció sud i a una distància de 13,5 metres, trobem el punt g del qual, en direcció oest i a una distància de 42 metres, trobem el punt h; del punt h en direcció nord i a una distància de 13,50 metres, trobem el punt a que tanca el polígon.
  
Referència cadastral: 4912701.
  
L'immoble així descrit es manté com a resta de la finca matriu registral 53.315 després d'efectuar la segregació de la finca cedida a l'Ajuntament de València i de la que es descriu a continuació.
  
B) Solar edificable de 356,71 m² de superfície, de forma poligonal ubicat a València en la confluència de la carretera Escrivà amb el carrer d'Uruguai. Confronta: al nord, en una línia de 16,50 metres amb Ciudadela Sociedad Anónima de Inversiones (Cisain) i Construcciones Ruzafa, SA (Conrusa); sud, en una línia de 4 metres amb la carretera d'Escrivà; est, en una línia de 29 metres, amb José Antonio Cuesta Alfonso, i a l'oest, amb la finca de la qual se segrega i amb vial.
  
La present finca, una vegada segregada, haurà de causar inscripció registral independent.
  
Referència cadastral: 4911908.
  
Article 4
  
Les cessions assenyalades en els punts anteriors queden condicionades al fet que l'Ajuntament de València mantiga, de forma definitiva, les destinacions per a les quals es cedeixen els immobles, en el cas d'incompliment de les finalitats esmentades revertiran al patrimoni de la Generalitat Valenciana amb totes les seues pertinences i accessions.
  
Disposició final
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 15 de juny de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI